NGC 3172
NGC 3172 (dar įvardijama Polarissima Borealis) – lęšinė galaktika, esanti Mažųjų Grįžulo Ratų žvaigždyne. Tai artimiausias šiaurės dangaus poliui NGC katalogo objektas. Galaktikos regimasis ryškis – 14,9. Šią galaktiką 1831 m. spalio 4 d. atrado John Herschel. Nuo Žemės NGC 3172 nutolusi apie 285 milijonus šviesmečių, jos skersmuo – ~85 000 šviesmečių. 2010 m. kovą šioje galaktikoje buvo aptikta Ia tipo supernova – 2010af.